“O‘zbekiston Respublikasi Markaziy banki tomonidan mikrokredit tashkilotlari va lombardlar faoliyatini tekshirish tartibi to‘g‘risidagi nizomni tasdiqlash haqida”gi qarorga o‘zgartirish va qo‘shimchalar kiritish to‘g‘risida

O‘zbekiston Respublikasining “O‘zbekiston Respublikasining Markaziy banki to‘g‘risida”gi va “Mikrokredit tashkilotlari to‘g‘risida”gi qonunlariga hamda O‘zbekiston Respublikasi Prezidentining 2017-yil 9-yanvardagi PF-5296-son “O‘zbekiston Respublikasi Markaziy bankining faoliyatini tubdan takomillashtirish chora-tadbirlari to‘g‘risida”gi Farmoniga muvofiq O‘zbekiston Respublikasi Markaziy banki Boshqaruvi qaror qiladi:
 1. O‘zbekiston Respublikasi Markaziy banki Boshqaruvining 2011-yil 5-fevraldagi 4/4-son “O‘zbekiston Respublikasi Markaziy banki tomonidan mikrokredit tashkilotlari va lombardlar faoliyatini tekshirish tartibi to‘g‘risidagi nizomni tasdiqlash haqida”gi qaroriga (ro‘yxat raqami 2209, 2011-yil 14-mart) (O‘zbekiston Respublikasi qonun hujjatlari to‘plami, 2011-y., 10-11-son, 111-modda) ilovaga muvofiq o‘zgartirish va qo‘shimchalar kiritilsin. 
 2. Mazkur qaror rasmiy e’lon qilingan kundan e’tiboran kuchga kiradi.
 1. Qaror muqaddimasi quyidagi tahrirda bayon etilsin:
 “O‘zbekiston Respublikasining “O‘zbekiston Respublikasining Markaziy banki to‘g‘risida”gi, “Mikrokredit tashkilotlari to‘g‘risida”gi qonunlari, O‘zbekiston Respublikasi Prezidentining 2010-yil 26-noyabrdagi PQ-1438-son “2011-2015-yillarda respublika moliya-bank tizimini yanada isloh qilish va barqarorligini oshirish hamda yuqori xalqaro reyting ko‘rsatkichlariga erishishning ustuvor yo‘nalishlari to‘g‘risida”gi qaroriga muvofiq O‘zbekiston Respublikasi Markaziy banki Boshqaruvi qaror qiladi:”.
 2. Nizomda:
 a) muqaddima quyidagi tahrirda bayon etilsin: 
 “Mazkur Nizom O‘zbekiston Respublikasining “O‘zbekiston Respublikasining Markaziy banki to‘g‘risida”gi, “Mikrokredit tashkilotlari to‘g‘risida”gi qonunlariga, O‘zbekiston Respublikasi Prezidentining 2010-yil 26-noyabrdagi PQ-1438-son “2011-2015-yillarda respublika moliya-bank tizimini yanada isloh qilish va barqarorligini oshirish hamda yuqori xalqaro reyting ko‘rsatkichlariga erishishning ustuvor yo‘nalishlari to‘g‘risida”gi qaroriga muvofiq Markaziy bank tomonidan mikrokredit tashkilotlari va lombardlar faoliyatini tekshirish tartibini belgilaydi.”;
 b) 3-bandda:
 to‘rtinchi xatboshi quyidagi tahrirda bayon etilsin:
 “nazorat tartibida tekshirish — nobank kredit tashkilotlarining ilgarigi tekshirishda ko‘rsatilgan qoidabuzarliklarni bartaraf etishi ustidan amalga oshiriladigan tekshirish;”;
 beshinchi xatboshi chiqarib tashlansin;
 v) II bobning nomi quyidagi tahrirda bayon etilsin:
 “II. Tekshirish o‘tkazish”;
 g) 8 va 9-bandlar quyidagi tahrirda bayon etilsin:
 “8. Nobank kredit tashkilotlarini tekshirish masofadan nazorat qilish natijalaridan kelib chiqib, Markaziy bankning Bank nazorati qo‘mitasi qaroriga asosan o‘tkaziladi.
 9. Tekshirishlar O‘zbekiston Respublikasi Markaziy banki tomonidan nobank kredit tashkilotlarining moliyaviy holatini aniqlash hamda ularning faoliyatiga umumiy baho berish maqsadida o‘tkaziladi.”;
 d) 10-band quyidagi mazmundagi xatboshi bilan to‘ldirilsin:
 “Nazorat tartibida tekshirish Markaziy bank yoki uning hududiy bosh boshqarmasining farmoyishi asosida bir ish kuni ichida o‘tkaziladi.”;
 e) 11-bandda:
 birinchi xatboshi quyidagi tahrirda bayon etilsin:
 “11. Nobank kredit tashkilotlari faoliyati ko‘pi bilan yiliga bir marta tekshirishdan o‘tkaziladi, qonun hujjatlarida boshqa muddatlar ko‘rsatilgan holatlar bundan mustasno.”;
 quyidagi mazmundagi ikkinchi xatboshi bilan to‘ldirilsin:
 “Tekshirish Markaziy bankning farmoyishi asosida har bir nobank kredit tashkiloti bo‘yicha alohida tayinlanadi.”;
 ikkinchi xatboshi uchinchi xatboshi deb hisoblansin;
 j) 12, 13-bandlar va III bob o‘z kuchini yo‘qotgan deb topilsin;
 z) 14-bandning ikkinchi jumlasi chiqarib tashlansin.